S&P ลดความน่าเชื่อถือสหรัฐ
เอสแอนด์พี ลดอันดับความน่าเชื่อถือของสหรัฐ จาก AAA ลงสู่ AA+ จากปัญหาหนี้
6 ส.ค. 2554

เอสแอนด์พี ลดอันดับความน่าเชื่อถือของสหรัฐ จาก AAA ลงสู่ AA+ จากปัญหาหนี้
บริษัทจัดอันดับความน่าเชื่อถือสแตนดาร์ด แอนด์ พัวร์ หรือเอสแอนด์พี ประกาศลดอันดับความน่าเชื่อถือของรัฐบาลสหรัฐลงจากระดับ AAA ซึ่งเป็นอันดับความน่าเชื่อถือสูงสุด ลงไปอยู่ที่ระดับ AA+ ตามความคาดหมายแล้ว หลังจากรัฐบาลสหรัฐฯ เผชิญกับปัญหาการขาดดุลบัญชีงบประมาณรายจ่ายมาระยะหนึ่ง จนเมื่อสัปดาห์ที่ผ่านมา สภาคองเกรส ต้องอนุมัติข้อเสนอในการขยายเพดานหนี้ เพื่อแก้วิกฤตการค้างชำระหนี้ของประเทศ และอัตราการว่างงานที่สูงถึงร้อยละ 9.1 เอสแอนด์พีให้เหตุผลในการตัดสินใจลดอันดับความน่าเชื่อถือในรัฐบาลสหรัฐฯ ว่า แผนการปรับลดการขาดดุลงบประมาณของรัฐบาลสหรัฐฯ นั้นยังไม่พอเพียงต่อการพยุงระบบเศรษฐกิจที่มีขนาดมหึมา